ক্রীড়া প্রতিবেদক: কক্সবাজারের চকরিয়া উপজেলা প্রশাসনের আয়োজনে ৪৭তম জাতীয় স্কুল ও মাদ্রাসা পর্যায়ে গ্রীস্মকালীন ক্রীড়া প্রতিযোগিতার ফুটবল টুর্নামেন্টের ফাইনাল ও পুরষ্কার বিতরণী অনুষ্ঠান গত শনিবার বিকালে উপজেলা পরিষদ সংলগ্ন শেখ রাসেল মিনি স্টেডিয়ামে সম্পন্ন হয়েছে। ফুটবল টুর্নামেন্টের ফাইনালে বালকে ইলিশিয়া জমিলা বেগম উচ্চ বিদ্যালয় চ্যাম্পিয়ন ও মালুমঘাট আইডিয়েল স্কুল রানার্সআপ হয়েছে। অপরদিকে বালিকায় ডুলাহাজারা বহুমুখী উচ্চ বিদ্যালয় চ্যাম্পিয়ন ও লক্ষ্যারচর উচ্চ বিদ্যালয় রানাসআপ হয়েছে। চকরিয়া উপজেলা নির্বাহী কর্মকর্তা ও উপজেলা ক্রীড়া সংস্থার সভাপতি নুরউদ্দিন মুহাম্মদ শিবলী নোমানের সভাপতিত্বে অনুষ্ঠানে প্রধান অতিথি ছিলেন চকরিয়া উপজেলা পরিষদের চেয়ারম্যান ও উপজেলা আওয়ামীলীগের সভাপতি আলহাজ জাফর আলম। বিশেষ অতিথি ছিলেন কক্সবাজার জেলা ফুটবল ফেডারেশনের সভাপতি ও চকরিয়া উপজেলা ক্রীড়া সংস্থার সাধারণ সম্পাদক আলহাজ ফজলুল করিম সাঈদী, উপজেলা মাধ্যমিক শিক্ষা বিভাগের একাডেমিক সুপারভাইজার রতন বিশ^াস প্রমূখ।